ตลาดหุ้นเอเชียผันผวน ผวา “โควิด-19” หลังเกาหลีใต้เจอผู้เสียชีวิตรายแรก
ตลาดหุ้นเอเชียผันผวน ผวา “โควิด-19” หลังเกาหลีใต้เจอผู้เสียชีวิตรายแรก
ตลาดหุ้นเอเชียผันผวน ผวา “โควิด-19” หลังเกาหลีใต้เจอผู้เสียชีวิตรายแรก
21 ก.พ. 2563

ผู้สื่อข่าวรายงานว่า ตลาดหุ้นเอเชียปรับตัวลดลงในเช้าวันนี้ เนื่องจากนักลงทุนยังคงวิตกกังวลเกี่ยวกับไวรัสโคโรนาสายพันธุ์ใหม่ (โควิด-19) ที่กำลังแพร่ระบาดทั่วโลก โดยล่าสุดเกาหลีใต้ยืนยันพบผู้เสียชีวิตรายแรก และญี่ปุ่นรายงานว่ามีผู้เสียชีวิตเพิ่มอีก 2 ราย อันเนื่องมาจากการติดเชื้อไวรัสดังกล่าว
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 23,427.77 จุด ลดลง 51.38 จุด, -0.22%
ดัชนี SSE Composite ตลาดหุ้นจีนเปิดวันนี้ที่ 3,022.25 จุด ลดลง 7.90 จุด, -0.26%
ดัชนี HSI ตลาดหุ้นฮ่องกงเปิดวันนี้ที่ 27,450.46 จุด ลดลง 158.70 จุด, -0.57%
ดัชนี TAIEX ตลาดหุ้นไต้หวันเปิดวันนี้ที่ 11,721.16 จุด ลดลง 3.93 จุด, -0.03%
ดัชนี KOSPI ตลาดหุ้นเกาหลีใต้เปิดวันนี้ที่ 2,165.65 จุด ลดลง 29.85 จุด, -1.36%
ดัชนี FTSE STI ตลาดหุ้นสิงคโปร์เปิดวันนี้ที่ 3,189.19 จุด ลดลง 9.49 จุด, -0.30%
ดัชนี FBMKLCI ตลาดหุ้นมาเลเซียเปิดวันนี้ที่ 1,529.01 จุด ลดลง 5.97 จุด, -0.39%
ดัชนี PSE Composite ตลาดหุ้นฟิลิปปินส์เปิดวันนี้ที่ 7,430.57 จุด เพิ่มขึ้น 17.57 จุด, +0.24%
ด้านรัฐบาลเกาหลีใต้เปิดเผยเมื่อวานนี้ว่า มีผู้เสียชีวิตจากไวรัสโควิด-19 รายแรกในประเทศ และยืนยันว่าพบผู้ติดเชื้อไวรัสดังกล่าวเพิ่มอีก 22 ราย ส่งผลให้ขณะนี้ยอดรวมผู้ติดเชื้อในเกาหลีใต้เพิ่มขึ้นเป็น 104 ราย
ขณะที่ญี่ปุ่นยืนยันว่ามีผู้โดยสารบนเรือสำราญไดมอนด์ พรินเซส จำนวน 2 รายเสียชีวิตจากการติดเชื้อไวรัสโควิด-19 ส่งผลให้ยอดผู้เสียชีวิตในญี่ปุ่นเพิ่มขึ้นเป็น 3 ราย
นอกจากนี้ หนังสือพิมพ์โกลบอล ไทม์ส รายงานว่า โรงพยาบาลแห่งหนึ่งในกรุงปักกิ่งพบผู้ติดเชื้อไวรัสโควิด-19 รายใหม่จำนวน 36 ราย ซึ่งข่าวดังกล่าวส่งผลให้เกิดความวิตกกังวลว่าอาจจะมีผู้ติดเชื้อเพิ่มขึ้นอีกในเมืองหลวงของจีนแห่งนี้